《念奴娇·黄橙紫蟹》
宋代·陆淞

黄橙紫蟹，映金壶潋滟，新醅浮绿。共赏西楼今夜月，极目云无一粟。挥麈高谈，倚栏长啸，下视鳞鳞屋。轰然何处，瑞龙声喷蕲竹。何况露白风清，银河澈汉，仿佛如悬瀑。此景古今如有价，岂惜明珠千斛。灏气盈襟，冷风入袖，只欲骑鸿鹄。广寒宫殿，看人颜似冰玉。

作者简介：陆淞，[约公元一一四七年前后在世]字子逸，号云溪，山阴人，陆佃之孙，陆游胞兄。生卒年均不详，约宋高宗绍兴中前后在世。